**Comunicat public**

Marți, 7 august 2012, în oferta casei de pariuri Super Bet a fost inclusă partida de fotbal dintre Mura 05 și Arsenal Kiev. Printre evenimentele din oferta de pariere disponibilă pentru acest joc s-a numărat şi “Cine se califică mai departe?”. Ulterior intrării acestui eveniment în oferta Super Bet, organizatorul de competiție UEFA a luat decizia anulării rezultatului din teren de la partida din tur și omologarea acestuia cu scorul de 0-3, pentru încălcări ale regulamentului UEFA.

Oferta de pariere pentru meciurile din Europa League conține un paragaf care anticipiează aceste cazuri, acesta fiind tipărit pe materialele din agenții. Acesta stipulează: “Dacă una dintre echipe se califică în faza următoare fără a disputa ambele meciuri, prin decizii ale forurilor de specialitate, pentru pariurile de tipul <Cine se califică?> se va acorda cota 1,00”.

Din motive tehnice și umane, care țin de viteza transmiterii informației, de la anunțare acestei decizii până la suspendarea acestui pariu din oferta Super Bet, sistemul a acceptat un mic număr de pariuri ca au primit cota 1,00. Situaţia este prevăzută în Regulamentul de Funcţionare pentru Pariurile în Cotă Fixă al Super Bet, aprobat de Ministerul de Finanţe, la Articolul 1, Termeni şi condiţii de efectuare a pariurilor, secţiunea 1, Reguli speciale de validare, litera d.3:

*“În caz de erori la tipărire, erori pe bilet sau erori ale datelor introduse în baza de date, Organizatorul îşi rezervă dreptul de a considera pariurile ca fiind nule sau de a le valida la cotele normale existente pe piaţă, chiar dacă descoperirea erorilor apare după finalizarea evenimentului”.*

Dacă prin acţiunea de a paria pe acest eveniment putem vedea o încercare de a specula o eroare, contestarea soluţionării şi răspândirea de ameninţări la adresa companiei noastre reprezintă practic o tentative de fraudare a Super Bet, prin încălcarea acestui regulament.

Super Bet va considera în continuare anulat acest eveniment de pariere fiindcă îşi respectă regulamentul şi clienţii. Compania îi invită pe clienţii cu bilete combinate valide să îşi ridice câştigurile rezultate după anularea acestui eveniment de la agenţiile noastre.

Pentru mai multe amănunte, vă rugăm să vă adresaţi biroului nostru de relaţii publice.

Dan Jakabházi
0722.656.132
dan.jakabhazi@superbet.ro